वांटेड पर कड़ी नजर रखें
पतरातू| पतरातूइंस्पेक्टर कार्यालय में गुरूवार को अपराध समीक्षा बैठक का आयोजन किया गया। इसमें नवपदास्थापित सर्किल इंस्पेक्टर सच्चिदा प्रसाद सिंह ने अंचल के सभी पुलिस पदाधिकारियों को निर्देश दिया कि इस क्षेत्र के वांटेड अपराधियों पर कड़ी नजर रखें। हर हाल में शांति व्यवस्था बनाए रखें। अपराधियों के संबंध में कहीं से भी सूचना आए तो अविलंब उनके ठिकानों पर छापामारी करें। इसके अलावा उन्होंने लंबित कांडों की समीक्षा की और उनके निष्पादन का निर्देश दिया। कहा कि क्षेत्र में कोयला, लोहा आदि की तस्करी नहीं होनी चाहिए। ऐसे मामलों पर भी कड़ी नजर रखें। पुलिसकर्मियों को कहा दिन की गश्ती समेत रात्रि गश्ती के दौरान अपराध नियंत्रण के लिए विशेष रूप से सख्ती बरतें। मौके पर पतरातू थाना प्रभारी शिवशंकर जमादार, भुरकुंडा सअनि दिनेश तिवारी, बासल सअनि रामरतन पासवान, बरकाकाना ओपी प्रभारी अर्जुन उरांव मौजूद थे।
hin_Deva hin_Deva